U-I-93/04
Datum: 2005-09-02T00:00:00.000+02:00
ecli: ECLI:SI:USRS:2005:U.I.93.04
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 02.09.2005
dokument: US24892
akt: Odlok o ravnanju s komunalnimi odpadki Občine Piran (Uradne objave, št. 18/01), 3. odst. 38., 2. in 3. odst. 40. čl.
Sklep o tarifnih postavkah ravnanja z odpadki Občine Piran (Uradne objave, št. 23/01), 1. odst. 5., 1. odst. 6. čl.
resitev: zavrnitev
izrek: Pobuda za začetek postopka za oceno ustavnosti in zakonitosti tretjega odstavka 38. člena ter drugega in tretjega odstavka  40. člena Odloka o ravnanju s komunalnimi odpadki Občine Piran (Uradne objave, št. 18/01) ter prvega odstavka 5. člena in prvega odstavka 6. člena Sklepa o tarifnih postavkah ravnanja z odpadki Občine Piran (Uradne objave, št. 23/01) se zavrne.
stavek: Zakon o varstvu okolja (Uradni list RS, št. 41/04 – ZVO-1) zbiranje in prevoz komunalnih odpadkov opredeljuje kot obvezno občinsko gospodarsko javno službo (3. točka prvega odstavka 149. člena). Odlok ureja ravnanje z odpadki na območju Občine Piran in določa merila za določitev cene odvoza komunalnih odpadkov. Osnova za obračun je volumen posod za odpadke, ki se deponirajo. Ustavno sodišče je že večkrat obravnavalo vprašanja povezana s plačili komunalnih storitev, zato je ocenilo da od rešitve te zadeve ni pričakovati rešitve pomembnega pravnega vprašanja in je pobudo zavrnilo.
odlocitev: sklep
geslo: 1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
podlaga: Člen 26.2, Zakon o Ustavnem sodišču [ZUstS]
vlagatelj: Družba MIGNON, d. o. o., Portorož
datum_vloge: 2004-04-13T22:00:00.000Z
datum_odlocitve: 2005-09-01T22:00:00.000Z

# U-I-93/04-8

2. 9. 2005

## SKLEP

Ustavno sodišče je v postopku za preizkus pobude družbe MIGNON, d.o.o. iz Portoroža, ki jo zastopa Ervin Dokič, odvetnik v Piranu

## sklenilo:

Pobuda za začetek postopka za oceno ustavnosti in zakonitosti tretjega odstavka 38. člena ter drugega in tretjega odstavka 40. člena Odloka o ravnanju s komunalnimi odpadki Občine Piran (Uradne objave, št. 18/01) ter prvega odstavka 5. člena in prvega odstavka 6. člena Sklepa o tarifnih postavkah ravnanja z odpadki Občine Piran (Uradne objave, št. 23/01) se zavrne.

## OBRAZLOŽITEV

Pobudnik izpodbija v izreku navedene določbe Odloka o ravnanju s komunalnimi odpadki Občine Piran (v nadaljevanju Odlok) in Sklepa o tarifnih postavkah ravnanja z odpadki Občine Piran. Zatrjuje neskladje z 2. členom Ustave. Način obračunavanja javne dobrine (na podlagi volumna posode za odpadke) naj bi bil v neskladju z načelom sorazmernosti. Ker naj bi pobudnik pred sprejemom Odloka plačeval bistveno manj za bolj kakovosten odvoz smeti, naj bi bile nove cene nesorazmerne.

Občina Piran v odgovoru navaja, da se z načinom obračunavanja ne posega v ustavno varovan položaj pobudnika, zato meni, da je pobuda neutemeljena.

Po drugem odstavku 26. člena Zakona o Ustavnem sodišču (Uradni list RS, št. 15/94 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Zakon o varstvu okolja (Uradni list RS, št. 41/04 – ZVO-1) zbiranje in prevoz komunalnih odpadkov opredeljuje kot obvezno občinsko gospodarsko javno službo (3. točka prvega odstavka 149. člena). Odlok ureja ravnanje z odpadki na območju Občine Piran in določa merila za določitev cene odvoza komunalnih odpadkov. Osnova za obračun je volumen posod za odpadke, ki se deponirajo. Ustavno sodišče je že večkrat obravnavalo vprašanja povezana s plačili komunalnih storitev (odločba št. U-I-153/92 z dne 15. 7. 1993, Uradni list RS, št. 43/93 in sklep št. U-I-377/98 z dne 10. 1. 2002, OdlUS XI, 3), zato je ocenilo da od rešitve te zadeve ni pričakovati rešitve pomembnega pravnega vprašanja in je pobudo zavrnilo.

Ustavno sodišče je sprejelo ta sklep na podlagi drugega odstavka 26. člena ZUstS ter prvega in drugega odstavka 55. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.

Predsednik

dr. Janez Čebulj